

**ประกาศองค์การบริหารส่วนตำบลอิปัน**

**เรื่อง ขายทอดตลาดพัสดุชำรุด เสื่อมสภาพ และไม่จำเป็นต้องใช้ในราชการ**

**จำนวน 328 รายการ**

 ด้วยองค์การบริหารส่วนตำบลอิปัน มีความประสงค์จะทำการขายทอดตลาดพัสดุชำรุดเสื่อมสภาพ และไม่จำเป็นต้องใช้ในราชการ จำนวน 328 รายการ (รายละเอียดตามเอกสารแนบท้าย)

 การขายทอดตลาดจะกระทำที่ องค์การบริหารส่วนตำบลอิปัน ณ ห้องประชุมองค์การบริหารส่วนตำบลอิปัน อำเภอพระแสง จังหวัดสุราษฎร์ธานี **ในวันที่ 26 เดือน มิถุนายน พ.ศ. 2557** ดังนี้

 1**. เวลา 10.00 – 10.30 น. ผู้ประมูลขายทอดตลาดพัสดุชำรุด เสื่อมสภาพ และไม่จำเป็นต้องใช้ในราชการ ให้ยื่นเอกสารลงทะเบียน**

 **2. เวลา 10.40 น. เป็นต้นไป คณะกรรมการขายทอดตลาดพัสดุชำรุดเสื่อมสภาพ จะดำเนินการขายทอดตลาดพัสดุชำรุด เสื่อมสภาพ และไม่จำเป็นต้องใช้ในราชการ จำนวน 328 รายการ**

 **เงื่อนไขการขายทอดตลาด มีดังนี้**

 1. การขายทอดตลาดจะขายโดยวิธีประมูลด้วยวาจา การตัดสินชี้ขาดในเรื่องตัวบุคคลผู้ประมูลได้และราคาในการขายทอดตลาดพัสดุนั้น ประธานกรรมการขายทอดตลาดจะแสดงการตกลงด้วยการเคาะไม้

 2. ผู้มีสิทธิ์เข้าร่วมประมูลจะต้องเป็นผู้ที่ลงทะเบียนเข้าร่วมประมูลราคาเท่านั้น โดยนำหลักฐานเอกสารและสำเนาเอกสารพร้อมรับรองสำเนาถูกต้องมาแสดงให้คณะกรรมการขายทอดตลาดในวันลงทะเบียนดังนี้

 2.1 กรณีบุคคลธรรมดาให้นำบัตรประชาชนและทะเบียนบ้านมาแสดง

 2.2 กรณีเป็นนิติบุคคลให้นำหนังสือบริคณฑ์สนธิหรือหนังสือรับรองการจดทะเบียนหุ้นส่วนบริษัท กรมพัฒนาธุรกิจการค้า กระทรวงพาณิชย์ มาแสดง

 2.3 กรณีตัวแทนให้นำหนังสือมอบอำนาจของนิติบุคคลหรือเข้าสู้ราคาแทนบุคคลอื่น และเอกสารประกอบหนังสือมอบอำนาจ (พร้อมติดอากรแสตมป์) มาแสดง

 3. การเสนอราคาให้ผู้เสนอราคา เสนอราคาด้วยวาจา ต้องเสนอราคาเป็นเงินบาทเท่านั้น

 4. กรณีที่คณะกรรมการขายทอดตลาดเห็นว่า ราคาที่ผู้ประมูลราคาเสนอราคาสูงสุดแต่ยังต่ำกว่าราคากลางที่ประเมินไว้ คณะกรรมการขายทอดตลาดอาจพิจารณาถอนรายการที่ไม่เห็นสมควรนั้นออกจากการขายทอดตลาดได้

 5. ผู้เสนอราคาย่อมพ้นความผูกพันในราคาซึ่งตนเสนอเมื่อมีผู้เสนอราคาสูงขึ้นไป หรือเมื่อคณะกรรมการขายทอดตลาดถอนการขายทอดตลาด

/6. ผู้ประมูล...

-2-

 6. ผู้ประมูลราคาได้ต้องจ่ายเงินสด ในกรณีที่พัสดุมีราคาประมูลเกินกว่า 2,000 บาท หากผู้ประมูลได้ไม่สามารถชำระเงินสดในคราวเดียวได้ ให้วางเงินไว้ไม่น้อยกว่า ร้อยละยี่สิบห้า (25%) ของราคาที่ประมูลได้ ส่วนที่เหลือต้องชำระให้ครบถ้วนภายใน 3 วันทำการ นับตั้งแต่วันที่ประมูลได้และทำหนังสือข้อตกลงให้ไว้ต่อคณะกรรมการขายทอดตลาดในทันที หากไม่ชำระให้ครบถ้วนภายในกำหนดเวลาดังกล่าวจะถือว่าสละสิทธิ์ องค์การบริหารส่วนตำบลจะริบเงินที่ไว้แล้วขายทอดตลาดใหม่ต่อไป

 7. การขายทอดตลาดครั้งนี้ องค์การบริหารส่วนตำบลอิปัน จะขายทอดตลาดพัสดุทั้งหมดโดยให้เสนอราคาเหมารวม

 8. ผู้ประมูลได้จะต้องขนย้ายพัสดุที่ประมูลได้ทั้งหมดออกจากบริเวณที่พัสดุนั้นตั้งอยู่ให้เสร็จสิ้นภายใน 5 วันทำการ นับแต่วันที่ชำระเงินครบถ้วน หากล่วงเลยกำหนดเวลาดังกล่าวองค์การบริหารส่วนตำบลจะไม่รับผิดชอบต่อความเสียหายอันเกิดขึ้นได้

 9. คณะกรรมการกำหนดราคากลางพัสดุ ราคาขั้นต่ำในครั้งนี้ จำนวน 29,000.00 บาท (สองหมื่นเก้าพันบาทถ้วน)

 **ผู้สนใจติดต่อสอบถามรายละเอียดได้ที่ ส่วนการคลัง องค์การบริหารส่วนตำบลอิปัน ระหว่างวันที่ 13 มิถุนายน 2557 ถึงวันที่ 25 มิถุนายน 2557 และเว็บไซต์** [**www.eipun.go.th**](http://www.eipun.go.th) **หรือสอบถามทางหมายเลขโทรศัพท์หมายเลข 077-369130 ในวันและเวลาราชการ**

 ประกาศ ณ วันที่ 13 เดือน มิถุนายน พ.ศ. 2557

 (นายวิโรจน์ ใสแก้ว)

 นายกองค์การบริหารส่วนตำบลอิปัน